बावीसा ब्राह्मण समाज का राष्ट्रीय अधिवेशन आज से
अभा बावीसा ब्राह्मण समाज का राष्ट्रीय अधिवेशन और धार स्थित धर्मशाला का शताब्दी समारोह 25 व 26 दिसंबर को मनाया जाएगा। अधिवेशन में पूर्व मुख्यमंत्री कैलाश जोशी शामिल होंगे। 26 दिसंबर को समारोह में कलेक्टर जयश्री कियावत भी विशेष अतिथि रहेंगी। 25 दिसंबर को प्रथम दिन नानेवाड़ी स्थित धर्मशाला में सुबह 6.30 बजे गणेश महायज्ञ से समारोह की शुरुआत होगी। सुबह 10 बजे चल समारोह निकाला जाएगा।
दोपहर 2 बजे मिलन महल, मातेश्वरी गार्डन में अधिवेशन का शुभारंभ होगा। मुख्य अतिथि आनंद शंकर व्यास होंगे। पूर्व मुख्यमंत्री जोशी, आदित्य बिरला समूह के प्रेसिडेंट आशीष द्विवेदी, जिला एवं सत्र न्यायाधीशी सत्येंद्र जोशी व पूर्व विधायक संतोष जोशी विशेष अतिथि होंगे। अध्यक्षता समाज के राष्ट्रीय अध्यक्ष नरेंद्र व्यास करेंगे। दोपहर 3.30 बजे समाज के युग पुरुषों का सम्मान किया जाएगा। कैलाश जोशी, मूलाराम जोशी भोपाल, इंदुमति शर्मा धार, डॉ. विष्णु प्रकाश शुक्ला कमलापुर, इंदुमति त्रिवेदी इंदौर का सम्मान होगा। शाम 4.30 बजे महिला शक्ति विचार मंच और शाम 7.30 बजे सांस्कृतिक कार्यक्रम होंगे।
26 दिसंबर सुबह 9.30 बजे अधिवेशन का दूसरा चरण शुरू होगा। मुख्य अतिथि पूर्व मुख्यमंत्री जोशी होंगे। सुबह 10 बजे संविधान पुस्तिका, जनगणना पुस्तिका व विप्रवाणी पुस्तिका का विमोचन होगा। दोपहर 12 बजे सामाजिक उन्नयन एवं उत्थान पर चर्चा की जाएगी। राष्ट्रीय अध्यक्ष व्यास, उच्च शिक्षा राज्यमंत्री दीपक जोशी, अधिवेशन संयोजक सुनील उपाध्याय, धार समाज अध्यक्ष योगेश उपाध्याय, गणेश पांडे, अशोक पांडे, आशीष व्यास, राजेंद्र कानूनगो इंदौर व देवेंद्र पाठक सनावद ने सभी समाजजनों से अधिवेशन सफल बनाने की अपील की है।
hin_Deva hin_Deva hin_Deva hin_Deva